laion/Wikipedia-Exotic huggingface dataset:
אדמי (מכונית)

אדמי (באיטלקית Adami (car)) היא מכונית מתוצרת יצרנית הרכב האיטלקית Adami & C. שיוצרה בין השנים 1901–1906. יוצר מודל אחיד שהורכב עליו מנוע 16 כ"ס. בעל החברה היה המהנדס ונהג מרוצי האופנועים האיטלקי "Guido Adami." דגם אדמי היה קרוי: "the Rondine" דגם אדמי שייך לקטגורית המכוניות "Veteran vehicles" מכוניות פתוחות מקום מושב חנות ובית מלאכה "אדמי" מוקם בפירנצה ברחוב via degli artisti 10 דגם ה"אדמי" תוכנן ונבנה משנת 1901 אך הוצג לראשונה בתערוכת הרכב של טורינו בשנת 1902 מדיה וקבצים בנושא אדמי בוויקישיתוף אדמי (מכונית) revolvy.com/main Leonardo Ginori Lisci, Storia dell'Automobilismo Toscano, Bonechi editore, Firenze, 1976
אלן טולמיך

אלן טולמיך (באנגלית: Allan Tolmich;‏ 30 במרץ 1917 – 20 במרץ 2012) היה אצן יהודי-אמריקאי, אלוף ארצות הברית (1937) בריצת 110 מטר משוכות ו-3 פעמים ברציפות אלוף ארצות הברית באולם (1939 - 1941) בריצת 70 יארד משוכות גבוהות. הוא קבע 10 שיאי עולם וארצות הברית באולם. שיאן עולם בריצת 50 מטר משוכות, בריצת 60 יארד משוכות ובריצת 200 מטר משוכות. טולמיך נולד וגדל בדטרויט, בן למשפחה יהודית. למד באוניברסיטת ויין סטייט בדטרויט. הוא הצטרף לקבוצת האתלטיקה של האוניברסיטה בשנת 1934 והפך לקפטן שלה בשנת 1936. בתחרות שנערכה באוסטין, טקסס ב-3 באפריל 1937 קבע טולמיך בריצת 100 יארד שיא אישי חדש של 9.7 שניות. באליפות ארצות הברית שנערכה במילווקי, ויסקונסין ב-2 ביולי אותה שנה הוא זכה במדליית זהב בריצת 110 מטר משוכות בתוצאה של 14.5 שניות וקבע בריצת 100 מטר שיא אישי חדש של 10.5 שניות ודורג במקום 12 בעולם. ב-3 ביולי הוא שיפר פעמיים את השיא עולמי בריצת 200 מטר משוכות (23.4 שניות ואחר כך 23.3 שניות). בתחרות שנערכה בנישינומיה, יפן ב-12 בספטמבר אותה שנה הוא קבע בריצת 110 מטר משוכות שיא אישי חדש של 14.3 שניות ודורג מקום חמישי בעולם. באליפות ארצות הברית שנערכה בשנת 1938 הוא זכה במדליית כסף בריצת 110 מטר משוכות. בתחרות שנערכה בקלן, גרמניה ב-20 באוגוסט אותה שנה הוא השווה את שיאו האישי בריצת 110 מטר משוכות בתוצאה של 14.3 שניות ודורג במקום שישי בעולם. באליפות ארצות הברית באולם שנערכה ב-25 בפברואר 1939 הוא זכה במדליית זהב בריצת 65 מטר משוכות בתוצאה של 8.4 שניות. באליפות ארצות הברית שנערכה בלינקולן, נברסקה ב-4 ביולי אותה שנה הוא זכה במדליית ארד בריצת 110 מטר משוכות בתוצאה של 14.2 שניות בעזרת רוח גבית. באליפות ארצות הברית באולם שנערכה מדיסון סקוור גרדן שבניו יורק, ב-24 בפברואר 1940 זכה טולמיך במדליית זהב בפעם השלישית ברציפות בריצת 70 יארד משוכות גבוהות בשיא עולם חדש של 8.4 שניות. חודש לאחר מכן, ב-31 במרץ הוא קבע בריצת 50 יארד משוכות נמוכות שיא עולם חדש של 6.0 שניות ובריצת 70 יארד משוכות גבוהות הוא השווה את שיאו העולמי. באליפות ארצות הברית באולם שנערכה מדיסון סקוור גרדן, ב-22 בפברואר 1941 זכה טולמיך במדליית זהב בפעם השלישית ברציפות בריצת 70 יארד משוכות גבוהות בהשוואת שיאו העולמי של 8.4 שניות. שלושה שבועות לאחר מכן, בתחרות "לילות קולומבוס" שנערכה בקליוולנד, אוהיו ב-16 במרץ הוא קבע בריצת 45 יארד משוכות נמוכות שיא עולם חדש של 5.4 שניות, שיפור לשיא העולם הוותיק בן ה-40 שנים. נוסף לכך, הוא השווה בריצת 45 יארד משוכות גבוהות את שיא העולם בתוצאה של 5.6 שניות. באוגוסט 1942, הוא החל לשרת כקצין בדרגת סגן בחיל האוויר של ארצות הברית במלחמת העולם השנייה. בשנת 2002 הונצח טולמיך ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. ריצת 100 יארד: 9.7 שניות (1937) ריצת 100 מטר: 10.5 שניות (1937) ריצת 110 מטר משוכות: 14.3 שניות (1937 ו-1938) אלן טולמיך, באתר Track and Field Statistics (באנגלית) אלן טולמיך, באתר Legacy (באנגלית) אלן טולמיך, באתר Biographies (באנגלית) AAU INDOOR CHAMPIONSHIPS - NO SOUND, באתר youtube Sports South Bend, Indiana 221730-11 | Footage Farm, באתר youtube (מתחיל ב-00:46 תחרות באולם בניו יורק נגד אתלטים פינים, מבט על 4 מסלולים במשוכות, ריצת 50 יארד משוכות נמוכות אלן טולמיך מנצח מאוניברסיטת ויין סטייט וזוכה ללחיצת יד ומקבל תעודה) USA Indoor Track & Field Champions - Men's 60 m Hurdles, באתר USA Track & Field (באנגלית) אלן טולמיך, באתר International Jewish Sports Hall of Fame (באנגלית)
TV 538

TV 538 הוא ערוץ טלוויזיה הולנדי העוסק במוזיקה. הערוץ הושק על ידי תחנת הרדיו ההולנדית Radio 538 ב-4 ביולי 2011 אם כי כיום הוא נמצא בבעלות רשת Talpa. הוא משדר 24 שעות ביממה וזמין בכל רחבי הולנד. ב-4 ביולי 2011 התחיל הערוץ לשדר עם שידור הופעה חיה. הערוץ משדר בעיקר קליפים ללא הפסקה, שהמאזינים לתחנת הרדיו יכולים לבקש שישודרו. כמו כן הערוץ משדר תוכניות בידור, חדשות, הופעות חיות, ראיונות ואירועים בנושאי מוזיקה. סמליל הערוץ בשנים 2011–2012 סמליל הערוץ בשנים 2012–2014 סמליל הערוץ מאז 2014 NET 5 SBS 6 Veronica TV אתר האינטרנט הרשמי של TV 538 TV 538, ברשת החברתית פייסבוק TV538, ברשת החברתית אקס (טוויטר) רוברט בריל, Radio 538 מתחילה ב-4 ביולי, באתר Broaband TV News, ‏17 ביוני 2011
לנצ'יה דיקאפה

לנצ'יה דיקאפה (באיטלקית: Lancia Dikappa) היא מכונית משפחתית בתצורות: פתוחה ולנדולט, מתוצרת יצרנית הרכב האיטלקית לנצ'יה אשר יוצרה בין השנים 1921–1922. במהלך תקופת הייצור, יוצרו 160 יחידות. לנצ'יה (איטלקית: Lancia, מבוטא לנצ'ה) היא חברה איטלקית לייצור מכוניות המהווה מאז שנת 1969 חטיבה בתאגיד פיאט. היא הוקמה בשנת 1906 על ידי וינצ'נזו לנצ'יה. מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי. החל משנות ה-90 של המאה ה-20 מוצבו דגמי לנצ'יה כדגמי יוקרה בקבוצת פיאט. קבריולה לנדולט מנוע סוג 66 (Motore: Tipo 66), מנוע קדמי אורכי מערכת חשמל - 6 וולט סוללה - 100 אמפר מחיר היחידה - 80,000 לירטות מכל דלק - 60 ליטר מתלים - קדמי קשיח חצי אליפטי, קפיץ עלים, אחורי נוקשה חצי אליפטי קפיץ עלים בלמים - בלם (מכני) עם דוושה פועל על הילוכים, בלם יד (מכני) עם תוף, פועל על הגלגלים האחוריים צמיגים - פנאומטיים לנצ'יה לנצ'יה קפא (1919) "לנצ'יה דיקאפה" - תמונות לנצ'יה דיקאפה, סרטון באתר יוטיוב Amatori, Franco; et al. (1992). Storia della Lancia — Impresa Tecnologie Mercati 1906–1969. Milan: Fabbri Editori. pp. 351–353. "לנצ'יה דיקאפה" car.info/en-se/lancia/dikappa לנצ'יה דיקאפה טורפדו amazon.com/Lancia-Dikappa-Torpedo לנצ'יה דיקאפה לנדולט alamy.com/stock-photo-1921-lancia-dikappa-automobile-museum-of-mlaga-andalusia-spain
סרגיי פולונין

סרגיי ולדימירוביץ' פולונין (באוקראינית: Сергій Володи́мирович Полу́нін; נולד ב-20 בנובמבר 1989) הוא רקדן בלט, שחקן, ודוגמן אוקראיני. פולונין נולד בחרסון לגלינה וולדימיר, מגיל ארבע עד שמונה הוא התאמן באקדמיה לאתלטיקה ולאחר מכן ארבע שנים במוסד מדיני ללימודי ריקוד וכוריאוגרפיה בקייב. ב-2003 הצטרף לבית הספר המלכותי לבלט במלגה שבוצעה על ידי קרן רודולף נורייב. ב-2009 נבחר לרקדן הסולו הראשי בבלט המלכותי, הוא זכה במספר פרסים וביניהם לרקדן הצעיר של בריטניה לשנת 2007. עיתון הניו יורק טיימס תיאר אותו כ"רקדן נפלא". ב-2011 הופיע בגרסה הבריטית של הסרט "פנטום האופרה". באותה שנה השתתף בסרטי הבלט, "אליס בארץ הפלאות" ו"פטר והזאב". ב-2014 שיתף פעולה עם הצלם דייוויד לה-שאפל בפרויקט צילום סרטון ריקוד. ב-2016 הופק הסרט התיעודי "רקדן" העוקב אחר קריירת הריקוד שלו וחושף פרטים על חייו. ב-2018 שיחק בסרט "דרור אדום". בשנת 2020 כיכב בסרט הדרמה הצרפתי "תשוקה צרפתית"; המבוסס על האוטוביוגרפיה באותו שם מאת אנני ארנו. סרגיי פולונין, ברשת החברתית פייסבוק סרגיי פולונין, ברשת החברתית אקס (טוויטר) סרגיי פולונין, ביישום טלגרם סרגיי פולונין, ברשת החברתית אינסטגרם נטע אלכסנדר, קעקועים, קוקאין ושפגט: הילד הרע של עולם הבלט נחשף, באתר הארץ, 15 בינואר 2017 אינה טוקר, "יש הילה סביב רקדני בלט, אבל בתעשייה מתייחסים אליהם כמו זבל", באתר ynet, 17 במאי 2017
מונדיאליטו 2010 (כדורגל חופים)

מונדיאליטו 2010 בכדורגל חופים היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 6 באוגוסט ל-8 באוגוסט 2010. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות). ארגנטינה ארגנטינה ברזיל ברזיל פורטוגל פורטוגל (מארחת) ארצות הברית ארצות הברית כדורגל חופים מונדיאליטו אליפות אירופה בכדורגל חופים האתר הרשמי של כדורגל החופים
לנצ'יה אופניים עירוניים

לנצ'יה אופניים עירוניים (באנגלית: Lancia Urban Bike) הם אופניים מתוצרת יצרנית הרכב לנצ'יה, בשיתוף פעולה עם חברת עיצוב הרכב האיטלקית "Momo company" (אנ') אשר הוצגו בשנת 2007 כאופני קונספט. דגם ה"לנצ'יה אופניים עירוניים" יוצר מסיבי פחמן, אלומיניום ומגנזיום. משקל: 10.900 ק"ג תיבת הילוכים - 8 מהירויות מתוצרת "Shimano" (אנ') הבלמים מתוצרת "Shimano" (אנ') (בלם קדמי: דיסק 160 מ"מ, בלם אחורי: עם שליטה מכנית calliper) מזלגות הדגם יוצרו מאלומיניום מסגרת וכידון הדגם יוצרו מפחמן דוושות - ממגנזיום אוכף: סן מרקו מושב: צינור פחמן עם אוכף, תמיכה בראש אלומיניום צמיגים: Maxxis Xenith 26 x 1.50 slick גלגלים: רכזות מתוצרת "Shimano" עם חישוקי אלומיניום וחישורים שטוחים בשנת 2007 מחיר הדגם תוכנן ל-1,500 שטרלינג, בשנת 2008 מחיר הדגם עמד על 2,500 שטרלינג אופניים "לנצ'יה אופניים עירוניים" - תמונות לנצ'יה אופניים עירוניים, סרטון באתר יוטיוב "לנצ'יה אופניים עירוניים" riccardocameli.com/lancia-urban-bike-momo-design "לנצ'יה אופניים עירוניים" it.motor1.com/news/190972/lancia-e-momodesign-presentano-la-urban-bike "לנצ'יה אופניים עירוניים" - הרכב האופניים e-talian.blogspot.com/2014/02/lancia-urban-bike "לנצ'יה אופניים עירוניים" - נתונים טכניים jalopnik.com/268382/the-lancia-momodesign-urban-bike "לנצ'יה אופניים עירוניים" - הילוכים ciclismo.it/lancia-urban-bike-momo-design-cambio-a-due-ruote "לנצ'יה אופניים עירוניים" - מחיר נכון לשנת 2008 car.gr/8963238-momodesign
יחסי אזרבייג'ן–אלבניה

יחסי אזרבייג'ן–אלבניה הם היחסים הדיפלומטיים שבין הרפובליקה של אזרבייג'ן לבין רפובליקת אלבניה. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי. אלבניה הכירה בעצמאותה של אזרבייג'ן ב-4 בינואר 1992. היחסים הדיפלומטיים בין המדינות כוננו ב-23 בספטמבר 1992. בשנים 2012–2013, ראש ממשלת אלבניה, סאלי ברישה, ביקר באזרבייג'ן כחלק מביקור עבודה. היחסים בין אלבניה לאזרבייג'ן הם יחסים טובים ולבביים. בין היתר, שתי המדינות מקיימות שיתוף פעולה מלא בתחומים כגון מדע, חינוך, התרבות והספורט. ב-28 בנובמבר 2012, שר התרבות והתיירות האלבני פגש את שר הנוער והספורט האזרבייג'ני, במהלך דיונם, נחתמו מספר הסכמים דיפלומטיים על מנת לחזק את הקשרים בין המדינות. בשנת 2016, היקף הסחר בין המדינות הסתכם בסך 269 אלף דולר אמריקאי כאשר אלבניה ייצאה לאזרבייג'ן סחורה בשווי 189 אלף דולר אמריקאי ואזרבייג'ן ייצאה לאלבניה סחורה בשווי 80 אלף דולר.[דרושה הבהרה] אלבניה מייצאת לאזרבייג'ן בעיקר נעלי גומי, הלבשה תחתונים לנשים, חליפות נשים, צמר, כותנה ועוד. אזרבייג'ן מייצאת לאלבניה בעיקר נפט מזוקק. אזרבייג'ן אינה מיוצגת באלבניה, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת באתונה, בירת יוון. אלבניה אינה מיוצגת באזרבייג'ן, הן בדרג השגרירות והן בדרג הקונסולרי. אולם, אלבניה מתכננת לפתוח שגרירות בבאקו, בירת אזרבייג'ן. מדיה וקבצים בנושא יחסי אזרבייג'ן–אלבניה בוויקישיתוף יחסי אזרבייג'ן–אלבניה, ברשת החברתית פייסבוק יחסי אזרבייג'ן–אלבניה, ברשת החברתית אקס (טוויטר) יחסי אזרבייג'ן - אלבניה, באתר משרד החוץ האזרבייג'ני Products that Azerbaijan imports from Albania (2016), The Observatory of Economic Complexity (באנגלית) (ארכיון) Products that Azerbaijan exports to Albania (2016), The Observatory of Economic Complexity (באנגלית) (ארכיון) Azvision, Albania to open embassy in Azerbaijan, https://azvision.az (באנגלית) (ארכיון)
שרון קם

שרון קם (נולדה ב-11 באוגוסט 1971) היא נגנית קלרינט ישראלית בעלת קריירה בינלאומית. קם נולדה בחיפה למשפחה מוזיקלית וגדלה בסן דייגו, רחובות ותל אביב, שם למדה בתיכון תלמה ילין. אמה, רחל קם, היא ויולנית בתזמורת הפילהרמונית הישראלית ואחיה, אורי קם, אף הוא נגן ויולה בעל קריירה בינלאומית וחבר הרביעייה הירושלמית. אביה, צבי קם, הוא פרופסור לביופיזיקה במכון ויצמן למדע. לאחר שניגנה בכינור ובפסנתר בילדותה, העדיפה קם בגיל 12 לאמץ את הקלרינט. בגיל 16 כבר הופיעה כסולנית עם התזמורת הפילהרמונית הישראלית בקונצ'רטו לקלרינט מאת מוצרט תחת שרביטו של זובין מהטה, שהזמין אותה לצאת עם התזמורת לסיבוב הופעות בקנדה. בשנת 1990 (בגיל 18) הייתה סולנית בקונצרט היסטורי משותף של התזמורת הפילהרמונית הישראלית ושל הפילהרמונית של ברלין בחגיגות לציון נפילת חומת ברלין. קם למדה שלוש שנים בבית הספר ג'וליארד למוזיקה בניו יורק עם מלגה מלאה. בשנת 1992 זכתה בפרס ראשון בתחרות ARD לסולנים צעירים במינכן. הזכייה חייבה אותה בקיום סדרת קונצרטים באירופה, שם הכירה את בעלה, המנצח הגרמני גרגור בוהל. בין היתר ניגנה כסולנית עם התזמורת הסימפונית של שיקגו, התזמורת הפילהרמונית של ברלין, תזמורת הגוונדהאוס, תזמורת הרדיו של פרנקפורט, התזמורת הסימפונית NHK, התזמורת הסימפונית של טורונטו והתזמורת הסימפונית של לונדון. כמו כן שיתפה פעולה בהרכבים קאמריים עם רביעיית גוארנרי, עם הויולנית טביאה צימרמן, הכנר כריסטיאן טצלאף, הפסנתרנים יפים ברונפמן, מתן פורת ואיתמר גולן, זמרת הסופרן ברברה בוני ואחיה, אורי קם. קם מופיעה ומקליטה עם חלק ניכר מן הרפרטואר לקלרינט, ברובו מתחום המוזיקה הקאמרית, מוזיקה קלאסית מודרנית (בין היתר מיצירות קשישטוף פנדרצקי, ג'ורג' גרשווין ואהרן קופלנד) וג'אז וכן מנגנת בקלרינט הבארוק קלרינט באסט (קלרינט במנעד גדול יותר מהקלרינט הרגיל, המגיע לטונים נמוכים יותר), בו הקליטה גם את הקונצ'רטו לקלרניט מאת מוצרט עם התזמורת הפילהרמונית של פראג. בשנת 1998 זכתה בפרס ההקלטה הגרמני ECHO Klassik למבצע הטוב ביותר של השנה עבור הקלטת הקונצ'רטי לקלרינט של קרל מריה פון ובר. בשנת 2006 זכתה שנית בפרס עבור הקלטותיה יחד עם תזמורת הגוונדהאוס ליצירות מאת שפור, ובר, רוסיני ומנדלסון. מדיה וקבצים בנושא שרון קם בוויקישיתוף אתר האינטרנט הרשמי של שרון קם (באנגלית ובגרמנית) שרון קם, במסד הנתונים הקולנועיים IMDb (באנגלית) שרון קם, באתר AllMusic (באנגלית) שרון קם, באתר MusicBrainz (באנגלית) שרון קם, באתר Discogs (באנגלית) שרון קם, באתר Songkick (באנגלית) יעקב בר-און, ‏קם ועכשיו: האם, הבת והבן שהפכו למוזיקאים בינלאומיים, באתר מעריב אונליין, 11 במרץ 2015 ביוגרפיה, מאורכב מאתר האחים וורנר אני מעדיפה לנגן על כלי פשוט": ריאיון עם נגנית הקלרינט שרון קם לקראת הופעותיה הקרובות בארץ, 20 במאי 2016 חגי חיטרון, שרון קם זימרה בקלרינט, אתר הקאמרטה הישראלית ירושלים. פורסם לראשונה בהארץ-גלריה, 16 בספטמבר 2013 כתת-אמן עם שרון קם, המרכז למוזיקה ירושלים אינטרמצו: אריק ורדי מארח את שרון קם, סרטון באתר יוטיוב
משל המנורה תחת האיפה

משל המנורה מתחת האיפה, (ידוע גם כמשל המנורה מתחת הקערה), הוא אחד המשלים של ישו בברית החדשה. הוא מופיע בבשורות על פי מתי (פרק ה', פסוקים 14–15), מרקוס (פרק ד', פסוקים 21–25) ולוקאס (פרק ח', פסוקים 16–18). במתי, המשל הוא המשכו של השיח על המלח והאור. וְאֵין־אִישׁ מַדְלִיק נֵר וּמְכַסֶּה אוֹתוֹ בִּכְלִי וְלֹא יְשִׂימֵהוּ תַּחַת הַמִּטָּה כִּי עַל־הַמְּנוֹרָה יַעֲלֵהוּ לְמַעַן יִרְאוּ כָּל־בָּאֵי הַבַּיִת אֶת־הָאוֹר׃ כִּי אֵין־דָּבָר סָתוּם אֲשֶׁר לֹא יִגָּלֶה וְאֵין גָּנוּז אֲשֶׁר לֹא יִוָּדַע וְיָצָא לָאוֹר׃ לָכֵן רְאוּ אֵיךְ תִּשְׁמָעוּן כִּי כָל־אֲשֶׁר יֶשׁ־לוֹ נָתוֹן יִנָּתֵן לוֹ וְכָל־אֲשֶׁר אֵין יֶשׁ־לוֹ גַּם אֶת־אֲשֶׁר הוּא חשֵׁב לִהְיוֹת לוֹ יֻקַּח מִמֶּנּוּ׃ — הבשורה על-פי לוקאס, פרק ח', פסוקים 16–18, בתרגום דליטש בבשורה על פי לוקס, אומר ישו: אֵין מַדְלִיק־נֵר לָשׂוֹּם בַּסֵּתֶר אוֹ־תַחַת הָאֵיפָה כִּי יְשִׂמֵהוּ עַל הַמְּנוֹרָה לְמַעַן יִרְאוּ בָּאֵי הַבַּיִת אֶת־אוֹרוֹ׃ נֵר הַגּוּף הוּא הָעָיִן לָכֵן עֵינְךָ כִּי־תִהְיֶה תְמִימָה גַּם כָּל־גּוּפְךָ יֵאוֹר וּבִהְיוֹתָהּ רָעָה וְחָשַׁךְ גַּם־גּוּפֶךָ׃ עַל־כֵּן הִשָּׁמֶר־לָךְ פֶּן־יֶחְשַׁךְ הָאוֹר אֲשֶׁר בְּקִרְבֶּךָ׃ וְהִנֵּה אִם־גּוּפְךָ כֻּלּוֹ אוֹר וְאֵין בּוֹ כָּל־דְּבַר־חשֶׁךְ אָז יֵאוֹר כֻּלּוֹ כְּאִלּוּ יָאִיר לְךָ הַנֵּר בִּבְרַק נָגְהוֹ׃ — הבשורה על-פי לוקאס, פרק י"א, פסוקים 33–36, בתרגום דליטש הרעיון המרכזי במשל הוא כי "על האור להתגלות, לא להיסתר" . את הנמשל לאור כאן יש לפרש כמתייחס לישו, או למסר שלו , או לתגובת המאמין למסר זה ישו מצטט משל פסימי על איך העשירים מתעשרים והעניים ממשיכים להפסיד גם את המעט שיש להם. מאוחר יותר הוא מוקיע את אמרה זו במשל הבא בבשורת מרקוס, אשר מזכיר קטע מספר יואל (פרק ד', פסוק י"ג) המבטיח משפטי אלוהים שיבואו על רשויות הרשע השולטות, ובכך מעביר מסר תקווה מהפכני עבור אלה המחזיקים בדעה ששום דבר לעולם לא ישתנה. המשל הוא המקור לפתגם האנגלי "להסתיר את האור מתחת לאיפה. השימוש במילה "איפה", מיושן והמילה קערה אמורה להחליפו (איפה בעברית היא גם מידת נפח עתיקה). בתרגומו של דליטש לברית החדשה: נאמר "אֵין איש מַדְלִיק־נֵר לָשׂוֹּם בַּסֵּתֶר אוֹ־תַחַת הָאֵיפָה כִּי יְשִׂמֵהוּ עַל הַמְּנוֹרָה לְמַעַן יִרְאוּ בָּאֵי הַבַּיִת אֶת־אוֹרוֹ׃" הברית החדשה משלי ישו משל עשר הבתולות מדיה וקבצים בנושא משל המנורה תחת האיפה בוויקישיתוף John R. Donahue and Daniel J. Harrington, The Gospel of Mark, Liturgical Press, 2005, ISBN 0-8146-5965-9, p. 149. William L. Lane, The Gospel According to Mark: The English text with introduction, exposition, and notes, Eerdmans, 1974, ISBN 0-8028-2502-8, pp. 165–166. Barbara E. Reid, Parables for Preachers: Year B. The Gospel of Mark', Liturgical Press, 1999, ISBN 0-8146-2551-7, pp. 106–107. Joel B. Green, The Gospel of Luke, Eerdmans, 1997, ISBN 0-8028-2315-7, p. 329. Wilson, F. P. ed. (1970). The Oxford Dictionary of Proverbs. Third Edition. Oxford University Press. p.371. "Hide one's light (candle) under a bushel, To."
סופיה רקה

סופיה רקה (בספרדית: Sofía Reca; נולדה ב-31 במרץ 1984; בואנוס איירס, ארגנטינה), היא שחקנית, זמרת ומנחת טלוויזיה ארגנטינאית. רקה היא אחותם של השחקנים הארגנטינאים פאולה רקה ומקסימו רקה, שהופיעו בטלנובלה "כמעט מלאכים". בין השנים 2002–2007 ניהלה מערכת יחסים עם המפיק הארגנטינאי נאצ'ו ויאלה, אולם לאחר חמש שנות זוגיות הם נפרדו. משנת 2008, רקה היא אשתו של הבמאי והתסריטאי הארגנטינאי תומאס ז'אנקלביץ', אחיה של השחקנית הארגנטינאית רומינה ז'אן, שנפטרה מדום לב ב-28 בספטמבר 2010. לשניים נולדו בן ובת: אינטי ז'אנקלביץ' ב-24 ביולי 2010 ומילה ז'אנקלביץ' ב-2018. ילדיהם הם בני-דודם של פרנקו, ולנטין ואסול ג'ורדאנו, ילדיה של רומינה ז'אן. כמו כן, רקה היא כלתה ואם נכדיה של כריס מורנה לבית דה ג'אקומי, השחקנית, הבמאית ומפיקת הטלוויזיה אשר הפיקה, בין היתר, סדרות ארגנטינאיות מצליחות: "קטנטנות", "קיץ נצחי", "המורדים", "פינת אור", "פלוריסיינטה", "אלמה פיראטה" ו"כמעט מלאכים". בשנת 2011 שיחקה לצד בנחמין רוחאס ופליפה קולומבו בסדרת הקומדיה הרומנטית "Atrapados" שיצרה כריס מורנה עבור האינטרנט לטלפונים סלולריים ולאחר מכן שודר בערוץ Movistar TV (אנ'). מדיה וקבצים בנושא סופיה רקה בוויקישיתוף סופיה רקה, ברשת החברתית אקס (טוויטר) סופיה רקה, במסד הנתונים הקולנועיים IMDb (באנגלית) הדף של סופיה רקה באינסטגרם "Cris Morena anunció que Tomás Yankelevich y Sofía Reca tendrán una nena"‏ 19 בנובמבר 2017
יחסי אוגנדה–אזרבייג'ן

יחסי אוגנדה–אזרבייג'ן הם היחסים הדיפלומטיים שבין הרפובליקה של אוגנדה לבין הרפובליקה של אזרבייג'ן. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי. היחסים הדיפלומטיים בין אוגנדה לאזרבייג'ן כוננו ב-19 באוגוסט 1995. בשנת 2015, שווי הסחורה שיוצאה מאזרבייג'ן לאוגנדה הגיעה לסך 417 דולר בלבד והיא כללה מוטות ברזל. בשנת 2014, שווי הסחורה שיוצאה מאוגנדה לאזרבייג'ן הגיעה לסך 2.53 אלף דולר אמריקאי והיא כללה מכונות וסמרטוטים. אוגנדה אינה מיוצגת באזרבייג'ן, הן בדרג השגרירות והן בדרג הקונסולרי. אזרבייג'ן אינה מיוצגת באוגנדה, הן בדרג השגרירות והן בדרג הקונסולרי. מדיה וקבצים בנושא יחסי אוגנדה–אזרבייג'ן בוויקישיתוף Products that Uganda imports from Azerbaijan (2015), The Observatory of Economic Complexity (באנגלית) (ארכיון) Products that Uganda exports to Azerbaijan (2014), The Observatory of Economic Complexity (באנגלית) (ארכיון)
נבחרת פולין בכדורגל חופים

הנבחרת הלאומית של פולין בכדורגל חופים מייצגת את פולין בתחרויות כדורגל חופים בינלאומיות ונמצאת בפיקוחה של התאחדות הכדורגל הפולנית. סגל נכון למוקדמות גביע העולם 2018 מאמן: פולין מרטין סטניסלבסקי אליפות אירופה בכדורגל חופים מקום שלישי (1): 2006 גביע העולם בכדורגל חופים מקום 11 (1): 2006 מוקדמות גביע העולם בכדורגל חופים (אירופה) אלופה (1): 2017 דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
דמיטרי בונצמן

דמיטרי בונצמן (בגרמנית: Dimitri Bunzmann) ‏ (נולד ב-21 בפברואר 1982, טקלי קזחסטן) הוא שחמטאי יהודי-גרמני בדרגת רב אמן. דמיטרי בונצמן נולד בעיירה טקלי שבקזחסטן (אז בברית המועצות). בהמשך המשפחה היגרה לאוזבקיסטן וממנה בשנת 1992 לגרמניה. הוא התאמן אצל סרגיי קליניצ'ב, מאמן שחמט רוסי שעבר לגרמניה. בונצמן השתתף באליפויות העולם בשחמט לנוער ובשנת 1994 סיים במקום בחמישי. בשנת 1996 הוא סיים במקום השני באליפות העולם לנוער (ניצח לבון ארוניאן). בשנים 1996 ו-1997 הוא זכה באליפות גרמניה לנוער עד גיל 20. במהלך הקריירה הוא שיחק עבור מועדוני שחמט גרמנים שונים [דרושה הבהרה]. 1999 - אמן בינלאומי 2003 - רב-אמן. דמיטרי בונצמן, באתר צ'סגיימס (באנגלית) דמיטרי בונצמן, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
נאוול גוסמאן

נאוול איגנסיו גוסמאן פלומקה (בספרדית: Nahuel Ignacio Guzmán Palomeque; נולד ב-10 בפברואר 1986 ברוסאריו שבארגנטינה) הוא כדורגלן ארגנטינאי שמשחק בעמדת השוער בטיגרס המקסיקנית ובנבחרת ארגנטינה. גוסמאן התאמן בנעוריו בקבוצת ניואל'ס אולד בויס מארגנטינה. ב-8 באוקטובר 2006 רשם את הופעת הבכורה שלו במדי ניואל'ס אולד בויס מול בלגראנו במסגרת ליגת העל הארגנטינאית; הקבוצה הפסידה 1-0 משער של פרנקו פפינו. במשך עונת 2006/07 נשאר גוסמאן על הספסל. ב-1 ביולי 2007 הושאל לקבוצת אינדפנדיינטה ריבדביה מהליגות הנמוכות בארגנטינה. גוסמאן שיחק באינדפנדיינטה ריבדביה במשך שנתיים והשתתף בשלושים משחקים במסגרת הליגה. בעונת 2009/2010 חזר לניואל'ס אולד בויס, והמשיך לשמש שוער משנה של הקבוצה. הוא רשם הופעה אחת במחזור האחרון של הליגה מול סן לורנסו, המשחק הסתיים בהפסד 2-1 לטובת סן לורנסו, שסיימה במקום ה-15 בליגה. ב-15 בנובמבר 2010 קיבל כרטיס אדום בדקה ה-90 למשחק מול ראסינג קלוב, בעודו יושב על הספסל, והושעה לשני משחקים. גם בעונת 2011/2012 לא רשם הופעה אחת במדי הקבוצה. בעונת 2012/13 הוא הפך לשוער המועדף בקבוצה ורשם 44 הופעות בכל המסגרות. הוא אף שיחק בגביע הליברטדוס והגיע עם הקבוצה עד לשלב חצי הגמר. ב-30 במאי 2013 שיחק במשחק הגומלין מול בוקה ג'וניורס בשלב רבע הגמר. המשחק הגיע לשלב בעיטות העונשין שיכריע מי תפעיל לשלב חצי הגמר, והסתיים ב-10-9 בבעיטות עונשין לטובת ניואל'ס אולד בויס. גוסמאן בעט את הבעיטה שהעלתה את הקבוצה לחצי הגמר. בעונת 2013/2014 הפך רשמית לשוער הפותח בקבוצה והשתתף בכל המשחקים בעונה. ב-4 ביולי 2014 חתם בקבוצת טיגרס ממקסיקו. גוסמאן זכה עם הקבוצה בליגת העל המקסיקנית. בעונת 2014/2015 העפיל גוסמאן עם הקבוצה לשלב הגמר של גביע הליברטדוס מול ריבר פלייט, גוסמאן הצליח לשמור במשחק הגמר הראשון על שער נקי, אבל במשחק השני של הגמר ספג שלושה שערים וריבר פלייט זכתה בגביע. בעונת 2015/2016 המשיך להפגין יכולת טובה וזכה עם הקבוצה שוב בליגת העל המקסיקנית. בעונת 2016/2017 העפיל שוב פעם עם קבוצתו לשלב הגמר של גביע הליברטדוס נגד פצ'וקה המקסיקנית. בתום שני משחקים הפסידה קבוצתו של גוסמאן. הוא המשיך להפגין יכולת מרשימה ואף זכה עם הקבוצה באליפות שלישית ברצף בליגת העל המקסיקנית. ב-21 בפברואר 2018 רשם לראשונה הופעת בכורה במדי הקבוצה עם סמל הקפטן בליגת האלופות של CONCACAF מול הרדיאנו, המשחק הסתיים בתוצאה של 2-2. הקבוצה הודחה משלב רבע הגמר של הטורניר מול טורונטו. גוסמאן שיחק בנבחרות הצעירות של ארגנטינה בעיקר במשחקי הידידות. ב-13 באוקטובר 2014 זומן גוסמאן לראשונה לנבחרת ארגנטינה על ידי חרארדו מרטינו. ב-14 באוקטובר 2014 רשם את הופעת הבכורה של בנבחרת מול נבחרת הונג קונג, המשחק הסתיים בתוצאה 7-0 לטובת ארגנטינה. ב-18 בנובמבר 2014 זכה לשחק עם נבחרתו באולד טראפורד כחלק ממשחק ידידות מול נבחרת פורטוגל שהסתיים בהפסד ל-1-0 לטובת פורטוגל. לשמחתו של גוסמאן הוא סומן על ידי מאמן נבחרת ארגנטינה חורחה סמפאולי לסגל לקראת מונדיאל 2018. לאחר הזימון התגלה שהשוער שהיה צפוי לפתוח במשחקי המונדיאל, סרחיו רומרו, נפצע וסומן על ידי התקשורת שהוא זה שיחליף אותו. נאוול גוסמאן, ברשת החברתית אקס (טוויטר) נאוול גוסמאן, באתר Transfermarkt נאוול גוסמאן, באתר Soccerway נאוול גוסמאן, באתר National Football Teams נאוול גוסמאן, באתר FootballDatabase.eu נאוול גוסמאן, באתר ESPN
סרגיי ארנבורג

סרגיי ארנבורג (נולד בבייסק, ברית המועצות, מחוז אלטאי ב-27 בינואר 1983) הוא שחמטאי בדרגת רב אמן. בשנת 2004 הוא זכה באליפות ישראל. נכון לינואר 2019, מדורג במקום ה-17 בארצות הברית לפי מד כושר. סרגיי ארנבורג נולד למשפחת מורים למתמטיקה. במחיצת שנות ה-90 של המאה ה-20 הוא התחיל להשתתף בתחרויות נוער שנערכו ברוסיה. בשנת 1998 הוא זכה במקום השני בתחרות לנוער בתל אביב ועלה לישראל בשנת 1999. במשך מספר שנים הוא היה נציג ישראל באליפויות עולם לנוער, הישג הטוב ביותר היה מקום שישי בשנת 2001. בשנים 2002–2003 הוא היה אלוף ישראל עד גיל 20. בשנת 2004 הוא זכה באליפות ישראל. בגביע העולם בשחמט 2005 הוא דורג במקום ה-87 והודח בסיבוב השני. בשנת 2009 הוא ניצח בתחרות שנערכה בתל אביב (אנטולי ביחובסקי סיים במקום השני, וקונסטנטין לרנר במקום השלישי). החל משנת 2013 הוא מייצג את ארצות הברית. בשנת 2016 הוא זכה במקום השני בתחרות שנערכה בבולטימור. 2002 - אמן בינלאומי 2003 - רב-אמן. מדיה וקבצים בנושא סרגיי ארנבורג בוויקישיתוף סרגיי ארנבורג, ברשת החברתית פייסבוק סרגיי ארנבורג, באתר צ'סגיימס (באנגלית) סרגיי ארנבורג, באתר פיד"ה (באנגלית) סרגיי ארנבורג, באתר האיגוד הישראלי לשחמט ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.